Die dood is 'n topic wat heeltemal taboe is vir bespreking. En seker even meer noudat Covid-19 so verwoesting saai. Maar ek dink die dood is eintlik 'n wondersoete ding. Dood waar is jou angel? wil ek sommer hardop vra.
Die feit dat mense nie graag oor die dood wil praat nie, het my diep nadenkend gelaat oor die hoekoms en die waaroms. Is mense of predikante dan bang om dit te discuss of wat? Dis mos nie asof jy die dood kan oproep as jy daaroor praat nie. Of is dit omdat mense nie weet wat om te daaroor sê nie? Om oor die dood te praat, beteken nie jy het nie waardering vir die lewe nie.
Ek skat as jy in jou twintigs of dertigs of veertigs is, worry 'n mens nie juis daaroor nie. Ek het nou 52 jaar oud geword en, mens, dit begin my nou te pla. 'n Mens dink dan hoe, waar en wanneer is dit jou dag om die ewigheid in te gaan. Net die gedagte daaraan kan jou vreesbevange maak. Dis mos onbekend. Iets wat jy nog nooit ervaar het nie.